चेन्नई से करीब 70 किलोमीटर दूर स्थित नौसेना के अराक्कोनम अड्डे से एक असैनिक विमान और सी-17 विमान से करीब 400 लोगों को दिल्ली और हैदराबाद पहुंचाया गया. इनमें छात्र भी शामिल थे. शहर से करीब 30 किलोमीटर दक्षिण में स्थित वायुसेना के तंबाराम अड्डे और अराक्कोनम अड्डे के जरिए राहत एवं बचाव अभियान चलाया गया. बचाव अभियान में विभिन्न स्थानों से आई वायुसेना की इकाइयों ने भाग लिया. उन्होंने बताया कि अब सभी इकाइयां अपने मूल स्थान पर लौट रही हैं क्योंकि उड़ानें बंद हो गई हैं.